La Junta Local contra el Càncer de Burjassot informa la ciutadania sobre el càncer colorectal
2025-07-24

La Casa de Cultura de Burjassot serà el punt de trobada d’una nova xerrada informativa programada per la Junta Local contra el Càncer de Burjassot dimecres que ve 3 de juny a les 19 hores.

En aquest cas, l’entitat burjassotera vol que els veïns del municipi estiguen informats de primera mà sobre la prevenció del càncer colorectal, com fer-se el test que pot detectar de manera prèvia la malaltia, qui ha de fer-li’l, com interpretar els resultats…en definitiva, tot allò que té a veure amb la prevenció d’aquest tipus de càncer.

La xerrada, que serà en la sala d’audiovisuals del citat espai municipal, estarà impartida per la doctora Ana Ferrer, metge d’AECC València, que també respondrà tots els dubtes que se’ls plantegen als assistents.